Document ID: 32011D0663
Publication Date: 2011-06-16

Content:
32011D0663
L 264/1
SLUŽBENI LIST EUROPSKE UNIJE
ODLUKA VIJEĆA
od 16. lipnja 2011.
o potpisivanju, u ime Unije, i privremenoj primjeni Sporazuma između Europske unije i Vlade Republike Indonezije o određenim aspektima usluga u zračnom prometu
(2011/663/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 5.,
uzimajući u obzir prijedlog Europske komisije,
budući da:
(1)
Vijeće je Odlukom od 5. lipnja 2003. Komisiju ovlastilo da započne pregovore s trećim zemljama o zamjeni određenih odredbi u postojećim bilateralnim sporazumima jednim sporazumom na razini Unije.
(2)
Komisija je, u ime Unije, dogovorila Sporazum s Vladom Republike Indonezije o određenim aspektima usluga u zračnom prometu (Sporazum) u skladu s mehanizmima i direktivama navedenima u Prilogu Odluci Vijeća od 5. lipnja 2003.
(3)
Sporazum bi trebalo potpisati i privremeno primijeniti podložno njegovom sklapanju,
DONIJELO JE OVU ODLUKU:
Članak 1.
Ovime se, u ime Unije, dopušta potpisivanje Sporazuma između Europske unije i Vlade Republike Indonezije o određenim aspektima usluga u zračnom prometu (Sporazum), podložno njegovom sklapanju.
Tekst Sporazuma priložen je ovoj Odluci.
Članak 2.
Ovime se predsjednik Vijeća ovlašćuje da odredi osobu ili osobe opunomoćene za potpisivanje Sporazuma u ime Unije podložno njegovom sklapanju.
Članak 3.
Pod uvjetom njegovog stupanja na snagu, Sporazum se privremeno primjenjuje od prvog dana prvog mjeseca nakon datuma kada se države članice međusobno izvijeste o završetku postupaka potrebnih u tu svrhu (1).
Članak 4.
Ovime se predsjednik Vijeća ovlašćuje da izda obavijest kako je predviđeno u članku 8. stavku 2. Sporazuma.
Članak 5.
Ova Odluka stupa na snagu na dan usvajanja.
Sastavljeno u Luksemburgu 16. lipnja 2011.

EuroVoc Classification:
Level 1 (Primary): 100148
100159
100154
100161
100144
Level 2 (Secondary): 100206
100241
100282
100265
100176
100281
Level 3 (Tertiary): 1847
4505
2148
2364
2858
4040
1321
6205
All Tags: 1355
1474
3776
4407
4505